Vampyrflaggermus lever av blod fra andre dyr, som de slikker i seg fra små sår forårsaket av et bitt med sylkvasse tenner modifisert for oppgaven. Bittet i seg selv er verken stort eller farlig for mennesker og dyr flest, men kyllinger kan dø av blodtap. Dette skyldes at blodet ikke koagulerer, fordi et antikoagulerende toksisk sekret tilføres bittstedet. Vampyrflaggermus kan spre sykdommer, som rabies, gjennom bittene.